Markrisiko is die risiko dat die waarde van jou belegging sal verander as gevolg van veranderings in markfaktore. Die vier standaard markrisikofaktore is: Aandelerisiko, of die risiko dat die prys van 'n aandeel sal verander. Rentekoersrisiko, of die risiko dat rentekoerse verander. Wisselkoersrisiko, of die risiko dat wisselkoers sal verander. Kommoditeitsrisiko, of die risiko dat die prys van 'n kommoditeit (bv. mielies, goud, ens.) verander. Somtyds word daar verwys na 'n vyfde markrisikofaktor: Aandeelindeksrisiko, of die risiko dat 'n aandele-indeks of ander indeks se waarde sal verander. Markrisiko kan op verskeie maniere gemeet word. Dit word baie algemeen gemeet deur 'n VaR syfer te bereken. VaR staan vir "Value-at-Risk" en word vertolk as die verlies wat jy 99 uit 'n 100 keer nie sal oorskry nie indien besigheid soos normaalweg sou voortgaan (dus geen stresgebeure soos 9/11 nie) oor die volgende 10 dae. Rentekoersrisiko word dikwels afsonderlik gemeet. Metingsmetodes hiervoor sluit in "Gap"-verslae en "Earnings-at-Risk (EAR)".